Diari Oficial de la Generalitat Valenciana


Sumari del DOGV 7002, del 12-04-2013 (2013/3220)

Notificació de la sentència dictada en el juí verbal número 1714/2011.
----------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3220


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el juí verbal número 1714/2011. [2013/3220]  
Assumpte civil 001714/2011  
En el juí a què es fa referència s'ha dictat sentència l'encapçalament i la part dispositiva de la qual, literalment, és la següent:  
«Desamparados Almenar Belenguer, magistrada jutgessa del Jutjat de Primera Instància número 23 dels de València, he vist les actuacions de juí verbal seguides amb el número 1714/2011 a instàncies de la mercantil Empresa Mixta Valenciana de Aguas, SA, (Emivasa), representada per la procuradora M.ª Gloria Benlloch Soriano i assistida de la lletrada Isabel Martínez Romero, contra José García Pardo i Joaquina Emilia Armunia Cortés, declarats en rebel·lia; en l'exercici de sengles accions de resolució de contracte i reclamació d'una quantitat.  
Dispositiva  
Estime íntegrament la demanda deduïda per la mercantil Empresa Mixta Valenciana de Aguas, SA, (Emivasa), representada per la procuradora Gloria Benlloch Soriano, contra José García Pardo i Joaquina Emilia Armunia Cortés, declarats en rebel·lia, i:  
1. Condemne José García Pardo al pagament a l'actora de la suma de mil dos-cents noranta-sis euros amb vint-i-set cèntims (1.296,27 €), més els interessos legals des de la data de la interpel·lació judicial (04.11.2011), més les factures que s'hagen produït des de la data de 21 de juliol de 2011 (A2011FC1480303) i que es produïsquen d'ara en avant, fins que es duga a terme la retirada del comptador.  
  
2. Declare resolt el contracte de subministrament d'aigua subscrit pel demandat el 10 agost de 1959 i relatiu a la vivenda ubicada a València, carrer de Pedro Velasco, número 12, pis segon, porta 4, i faculte la demandant perquè duga a terme les actuacions necessàries per al cessament efectiu del subministrament d'aigua, i, fins i tot, l'autoritze, si és necessari, perquè accedisca al lloc on està el comptador a fi de poder interceptar el pas de l'aigua.   
3. Condemne Joaquina Emilia Armunia Cortés a sotmetre's a la resolució contractual abans declarada, i que per tal motiu permeta l'entrada dels operaris de la demandant al seu domicili amb l'objecte que duguen a terme les actuacions necessàries per a interceptar el subministrament d'aigua.  
Impose als demandats les costes del procediment, amb les limitacions de l'article 32.5 de la Llei d'Enjudiciament Civil 2000.  
Contra esta sentència, que no és ferma, es pot interposar un recurs d'apel·lació per a l'Audiència Provincial, que haurà d'interposar-se davant d'este Jutjat en el termini de 20 dies, comptadors des de l'endemà de la notificació d'esta sentència, i s'hauran d'exposar les al·legacions en què es base la impugnació, a més d'esmentar la resolució apel·lada i els pronunciaments que s'impugnen (art. 458.1 i 2 IKM 9395). I amb subjecció al que establix la disposició addicional 15 de la Llei Orgànica del Poder Judicial per tal de complir el deure d'efectuar un depòsit per a recórrer.  
Esta és la meua sentència, jutjant en primera instància, que pronuncie, mane i firme.»  
Atés que es desconeix el domicili o la residència actuals de la part demandada, José García Pardo i Joaquina Emilia Armunia Cortés, de conformitat amb el que establixen els articles 497.2, 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència.  
  
València, 6 de novembre de 2012.- El secretari judicial: Alberto Martínez de Santos.